JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Uus president hakkab valitsust moodustama
Jonathan Pollard saab lõpuks vabaks
Salavisiit Saudi-Araabiasse
USAs vahetub Valges Majas võim tuleva aasta 20. jaanuaril.
Praegune president Donald Trump pole ametlikult veel kaotust möönnud,
kuid on andnud oma järglase Joe Bideni kasutusse ruume,
kui too asub tulevast valitsust moodustama.
Üks huvipakkuvamaid ameteid on kahtlemata tulevase välisministri tool,
kuhu erinevad meediaväljaanded mitmeid kandidaate pakkusid.
Bideni valis siiski oma kauase kolleegi
ning juba Obama valitsuses eksperdi ja asevälisministrina töötanud
New Yorgi juristi Anthony Blinkeni.
Pärast valiku avalikustamist tõstis suurimat lärmi
Bideni enda demokraatide partei antisemiitlik rahvaesindaja R. Tlaib,
kes on saanud tuntuks pea äärmusliku Iisraeli-vastasusega.
Tlaibi pahameel johtus sellest,
et tulevane välisminister Blinken on päritolult juut,
mistõttu Tlaib kardab, et Blinken suhtub Iisraeli soosivamalt
kui Tlaibi toetuse objekti ehk palestiinlastesse.
Blinken pole siiski esimene juudi päritolu USA välisminister,
sest samas ametis on enne teda teeninud nii Henry Kissinger
kui Madeleine Albright.
Üks USA-Iisraeli muidu häid suhteid aastakümneid häirinud episood
jõudis viimaks lõpule.
See puudutas Jonathan Pollardit,
kes töötas kuni 1985. aastani USA luureteenistuse analüütikuna,
kuid spioneeris samal ajal Iisraeli välisluureteenistuse Mossadi heaks,
jäi vahele ja mõisteti eluks ajaks vangi.
Toona tähendas eluaegne karistus USAs 45 aastat,
kuid seda lühendati hiljem 30-le, mis J. Pollard vanglas ära kandis.
2015. a pääses ta viieks aastaks tingimisi vabadusse,
kuid ei tohtinud lahkuda kodulinnast
ja pidi kandma pidevalt GPS-iga varustatud jalavõru.
15. novembril tingimisi karistus lõppes
ja 66-aastane Pollard saab abikaasaga vabalt Iisraeli sõita.
Praegune peaminister Netanyahu palus aastate vältel korduvalt
erinevatel USA presidentidel Pollardile armu anda,
kuid ükski neist ei nõustunud.
Praegu veel ametis oleva president Trumpi ajal
oli Pollard juba tingimisi vabaduses,
nii et armuandmiseks polnud enam vajadust.
ÜRO Peaassamblee 3. komitee istungil
võeti taas vastu mitmeid resolutsioone, kus Iisrael
Palestiina omavalitsuse kasuks hukka mõisteti.
Paljud neist puudutasid inimõigusrikkumisi,
mida Iisrael PO väitel harrastab.
Kuid seisukoht võeti ka kahe riigi lahenduse suhtes,
kuigi ÜRO Peaassambleel puudub selle suhtes otsustusõigus.
Istungil hääletati siiski 165 poolt- ja 5 vastuhäälega Palestiina riigi poolt,
tõdedes, et Iisrael okupeerib nii Läänekallast kui Ida-Jeruusalemma.
Lisaks Iisraelile hääletasid vastu USA, Kanada
ja mõned Vaikse ookeani mikroriigid.
Vaid mõned riigid jätsid hääletamata.
Soome hääletas muidugi EL seisukoha järgi resolutsiooni poolt,
ehk siis Iisraeli vastu.
USA välisminister Mike Pompeo käis eelmine nädal Iisraelis
ja reisis sealt edasi Saudi Araabiasse,
kus kohtus koos Iisraeli peaministri Netanyahu
ja Iisraeli Mossadi juhi Yossi Coheniga
saudide tulevase valitseja prints Mohammed bin Salmaniga.
Netanyahu visiit pidi toimuma salaja,
kuid keegi Iisraeli sisepoliitika lähiringkondlane
lekitas selle meediasse.
Lend toimus Netanyahu hea sõbra, ärimees Udi Angeli eralennukiga
otse Saudi Araabias asuvasse Neomi tulevikumetropoli.
Millest Neomis 2-tunnistel kõnelustel
saudide ja Pompeoga räägiti -
selle kohta info puudub.
Oma Iisraeli-visiidi käigus käis Pompeo muuhulgas Golanil,
kus ta tutvus piirkonna õrna sõjalise tasakaaluga,
tõdedes oma võõrustajale, Iisraeli välisministrile G. Ashkenazile,
et Golan on Iisraeli kaitsele ülitähtis.
Ta külastas ka üht kohalikku veinitöökoda,
kus valmis partii Pompeo-nimelist veini.
Samuti tõdes ta visiidi ajal, et ülemaailmne BDS-i boikotiliikumine
on USA ametliku poliitika järgi loomult antisemiitlik.
Pompeo seadis ka surve alla
Bideni tulevase valitsuse välispoliitika Iisraeli-suuna,
sest määratles USA valitsuse nimel,
et Iisraelil on õigus märgistada kõik Läänekalda asundustes
ja Ida-Jeruusalemmas valmistatud tooted sildiga "Made in Israel".
See toimus ilmselt vastukäiguna paljudele lääneriikidele,
kes on nõudnud, et mainitud aladel toodetud kaubad
märgitaks sildiga "Valmistatud okupeeritud Palestiinas."
Mitmed Pärsia lahe sunniitlikku islamit järgivad araabiamaad
on juba ette mures võimaluse pärast,
et USA tulevane president ennistab riigi suhted Iraaniga.
Kõne all on eelkõige naasmine võimaliku tuumaleppe juurde
ja sellega kaasnev erinevate majandussanktsioonide kaotamine,
mis praegune president Trump oma ametiajal kehtestanud on.
Teema tõstatati,
kui Bahreini välisminister Abdullatif al-Zayani eelmine nädal Iisraelis käis
ja kohalikule meediale intervjuu andis.
Al-Zayani tõdes,
et USA tulevane president Biden peaks konsulteerima Bahreini
ja teiste Pärsia lahe sunniitlike araabiamaadega,
enne kui Iraani tuumaprogrammiga seotud asju otsustab.
Asjade seis Lähis-Idas
on viimase nelja aastaga muutunud, märkis minister,
nagu on muutunud ka regiooni sõjaline dünaamika,
mistõttu USA on teatud mõttes silmitsi uute väljakutsetega,
nüüd kui presidendivõim vahetumas on.
"Meiega tuleb tingimata konsulteerida,
enne kui president teeb otsuseid Iraani suhete revideerimiseks,
sest ka Iraani välispoliitika ja sõjaline jõud
on varasemaga võrreldes muutunud.
Iraani-teemalised konsultatsioonid on Iisraeliga väga hästi läinud,"
tõdes Bahreini välisminister lõpetuseks.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee